turjo4nis/wikipedia-bn-dump-20250701 huggingface dataset:
কুব্বার দ্বীপ

কুব্বার () পারস্য উপসাগরে কুয়েতের একটি বালুময় দ্বীপ, যা ঝোপঝাড় দ্বারা আচ্ছাদিত। এটি কুয়েতের দক্ষিণ উপকূল থেকে প্রায় ৩০ কিলোমিটার এবং ফৈলাকা থেকে প্রায় ২৯ কিলোমিটার দূরে অবস্থিত। দ্বীপটি প্রায় গোলাকার, যার ব্যাস ৩৭০ থেকে ৩৮০ মিটার, যা প্রায় ১১ হেক্টর এলাকার সমান।

ইতিহাস 
১৯৯১ সালের পারস্য উপসাগর যুদ্ধের সময় প্রায় ছয়জন ইরাকি সৈন্য দ্বীপে নিহত হয়। তাদের কবর ইসলামিক রীতিতে সংযতভাবে চিহ্নিত করা হয়েছে।

পরিবেশ 
কুব্বার দ্বীপটি বালুময়, যার উপকূল নিচু এবং গাছপালা খুবই কম। দ্বীপটি প্রবাল প্রাচীরের দ্বারা বেষ্টিত, যা স্কুবা ডাইভারদের জন্য জনপ্রিয়। এই অঞ্চলের প্রবাল প্রাচীরগুলো কুয়েত ডাইভ টিমের (কেডিটি) নিয়মিত স্বেচ্ছাসেবামূলক কার্যক্রমের অংশ হিসেবে অন্তর্ভুক্ত, যা জাতিসংঘ কর্তৃক বিশ্বের সেরা হিসেবে স্বীকৃত।

গুরুত্বপূর্ণ পাখি এলাকা 
দ্বীপটি বার্ডলাইফ ইন্টারন্যাশনাল দ্বারা একটি গুরুত্বপূর্ণ পাখি এলাকা (আইবিএ) হিসেবে স্বীকৃত হয়েছে কারণ এটি হোয়াইট-চিকড টার্নের প্রজনন উপনিবেশকে সমর্থন করে।

আরও দেখুন 

 কুয়েতের বাতিঘরের তালিকা

তথ্যসূত্র

বহিঃসংযোগ 

 কুব্বার দ্বীপের বাতিঘরের ছবি 

কুয়েতের জনবসতিহীন দ্বীপ
কুয়েতের বাতিঘর
মিসকান দ্বীপ

মিসকান দ্বীপ () পারস্য উপসাগরের কুয়েতের উপকূলের কাছাকাছি একটি ছোট, জনমানবহীন দ্বীপ। এটি বুবিয়ান দ্বীপের দক্ষিণে অবস্থিত। এর দৈর্ঘ্য প্রায় ১.২ কিলোমিটার এবং প্রস্থ ৮০০ মিটার (মোট এলাকা প্রায় ০.৭৫ বর্গকিলোমিটার)। দক্ষিণে অবস্থিত ফৈলাকা দ্বীপের সঙ্গে এর দূরত্ব প্রায় ৩.২ কিলোমিটার। মূল কুয়েত থেকে মিসকান দ্বীপের দূরত্ব প্রায় ২৪ কিলোমিটার।

মিসকান দ্বীপে কোনো গুরুত্বপূর্ণ কার্যকলাপ নেই, তবে এখানে একটি বাতিঘর রয়েছে, যা ইব্রাহিম বু-রশিদ দ্বারা পরিচালিত হয়েছিল। তিনি তার পরিবারসহ দ্বীপে বসবাস করতেন এবং রাতে আরব উপসাগরে জাহাজ চালনার দিকনির্দেশনা দিতেন। এই দ্বীপটি কুয়েতের উপকূল বরাবর উত্তর থেকে দক্ষিণে অবস্থিত দ্বীপগুলোর একটি গুরুত্বপূর্ণ সংযোগ এবং প্রতিরক্ষা ব্যবস্থা হিসেবে কাজ করে। মিসকানে প্রাচীন থেকে পরবর্তী ইসলামি যুগের বসতির নিদর্শন পাওয়া গেছে।

আরও দেখুন
কুয়েতের বাতিঘরের তালিকা
কুয়েতের ইতিহাস

তথ্যসূত্র

কুয়েতের জনবসতিহীন দ্বীপ
কুয়েতের বাতিঘর
কুয়েতের প্রত্নতাত্ত্বিক স্থান
সবুজ পল্লী উচ্চ বিদ্যালয় (উচ্চ মাধ্যমিক)

সবুজপল্লী উচ্চ বিদ্যালয়  একটি সহ-শিক্ষামূলক বিদ্যালয়। এটি 2 জানুয়ারী 1971 সালে প্রতিষ্ঠিত হয়েছিল এবং এটি শিক্ষা বিভাগ দ্বারা পরিচালিত হয়। এটি ভারতের পশ্চিমবঙ্গের কোচবিহার জেলার দিনহাটা ২ নং ব্লকে অবস্থিত।

ইতিহাস 
সবুজ পল্লী উচ্চ বিদ্যালয়১৯৭১ সালের ২ জানুয়ারি প্রতিষ্ঠিত হয়। এটি প্রথমে একটি জুনিয়র হাই স্কুল হিসেবে প্রতিষ্ঠিত হয়েছিল। পরবর্তীতে এটি ২০০১ সালে উচ্চ বিদ্যালয়ে এবং ২০১০-২০১১ সালে উচ্চ মাধ্যমিক বিদ্যালয়ে উন্নীত হয়।

অবকাঠামো 
বিদ্যালয়ে ২০টি শ্রেণিকক্ষ, শৌচালয়, পানীয় জল সুবিধা, এবং একটি পাঠাগার রয়েছে। এছাড়াও এখানে ডিজিটাল লার্নিং এবং কম্পিউটার সুবিধা রয়েছে।

পাঠ্যক্রম 
এই বিদ্যালয়ে ৫ম থেকে ১২ম শ্রেণি পর্যন্ত শিক্ষা প্রদান করা হয়। বিদ্যালয়ের উচ্চ মাধ্যমিক স্তরে বিজ্ঞান এবং মানবিক বিভাগের পাঠ্যক্রম রয়েছে।

বিদ্যালয়ে নিম্নলিখিত বিষয়গুলি পড়ানো হয়:

গ্যালারি

এছাড়াও দেখুন 
 ডব্লিউবিবিএসই
 WBCHSE
 স্কুল শিক্ষা WB
 কন্যাশ্রী

তথ্যসূত্র

বহিঃসংযোগ 
 https://school.banglarshiksha.gov.in/
 https://wbbse.wb.gov.in/
 https://wbchse.wb.gov.in/

কোচবিহার জেলার বিদ্যালয়
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
কারুহ দ্বীপ

কারুহ দ্বীপ () কুয়েতের একটি দ্বীপ, যা এই অঞ্চলে প্রচুর পরিমাণে পাওয়া পেট্রোলিয়াম সেডিমেন্টের (আরবিতে কার নামে পরিচিত) জন্য এই নাম পেয়েছে। এটি নয়টি দ্বীপের মধ্যে সবচেয়ে ছোট এবং কুয়েতের মূল ভূখণ্ড থেকে সবচেয়ে দূরে অবস্থিত। এটি মূল ভূখণ্ডের উপকূল থেকে ৩৭.৫ কিলোমিটার পূর্বে এবং উম্ম আল মারাদিম দ্বীপের উত্তর-পূর্বে ১৭ কিলোমিটার দূরে অবস্থিত। দ্বীপটির দৈর্ঘ্য প্রায় ২৭৫ মিটার এবং প্রস্থে ১৭৫ মিটার (মোট এলাকা প্রায় ৩.৫ হেক্টর)। এই দ্বীপটি গালফ ওয়ার চলাকালীন ইরাকের কাছ থেকে মুক্তিপ্রাপ্ত কুয়েতের প্রথম অঞ্চল ছিল। এটি ১৯৯১ সালের ২১ জানুয়ারি মুক্ত করা হয়।

আরও দেখুন

তথ্যসূত্র

বহিঃসংযোগ
 কারুহ দ্বীপ মুক্তির ছবি 
 জাজিরাত কারুহ বাতিঘরের ছবি 

কুয়েতের জনবসতিহীন দ্বীপ
কুয়েতের বাতিঘর
শুওয়াইখ দ্বীপ

শুয়াইখ দ্বীপ () (যা আক্কাজ দ্বীপ নামেও পরিচিত) হল কুয়েতের কুয়েত উপসাগরের একটি সাবেক দ্বীপ। বর্তমানে এটি কুয়েতের শুয়াইখ শিল্প এলাকার সাথে একটি ভূমি সেতুর মাধ্যমে সংযুক্ত এবং তাই এটি আর দ্বীপ হিসেবে বিদ্যমান নয়।

এই এলাকা একটি প্রত্নতাত্ত্বিক স্থান, যেখানে বিভিন্ন সভ্যতার নিদর্শন পাওয়া গেছে। যেমন: পার্থিয়ান, সাসানিয়ান, হেলেনিস্টিক, সেলিউসিড, দিলমুন, নেস্টোরিয়ান খ্রিস্টান এবং আব্বাসীয় খিলাফত। ২২৪ খ্রিস্টাব্দে কুয়েত সাসানিয়ান সাম্রাজ্যের অংশ হয়ে ওঠে। সেই সময়ে কুয়েত মেশান নামে পরিচিত ছিল, যা চারাসিন রাজ্যের বিকল্প নাম ছিল। এখানে সাসানিয়ান ধর্মের টাওয়ার অফ সাইলেন্স আবিষ্কৃত হয়েছে। পার্থো-সাসানিয়ান বসতিগুলোর পাশাপাশি আক্কাজে প্রাচীন খ্রিস্টান বসতিগুলোরও নিদর্শন রয়েছে। চারাসিন মুদ্রাও আক্কাজে পাওয়া গেছে।

তথ্যসূত্র 

কুয়েতের দ্বীপ
কুয়েতের প্রত্নতাত্ত্বিক স্থান
অদম্য ৭১

অদম্য ৭১ শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ

 অদম্য ৭১ (যবিপ্রবি) - ২০১৩ সালে যশোর বিজ্ঞান ও প্রযুক্তি বিশ্ববিদ্যালয়ে নির্মিত ভাস্কর্য।
 অদম্য ৭১ (মানিকগঞ্জ) - ২০১৬ সালে মানিকগঞ্জে নির্মিত ভাস্কর্য।
 অদম্য ৭১ (ভিডিও গেম) - ২০১৭ সালে অ্যান্ড্রয়েড অপারেটিং সিস্টেমে উন্নয়নকৃত মুক্তিযুদ্ধবিষয়ক গেম।

তথ্যসূত্র 

দ্ব্যর্থতা নিরসন পাতা
নিরালা সুইটস

নিরালা সুইটস ছিল পাকিস্তানের লাহোরে অবস্থিত একটি কনফেকশনারি চেইন স্টোর। যার কেবলমাত্র লাহোরেই ১৫টি সহ সমগ্র পাকিস্তানে ২২টি স্টোর ছিল। এছাড়াও এর সংযুক্ত আরব আমিরাতের দুটি দোকান (একটি দুবাইয়ে অপরটি শারজায়) ছিল।

ইতিহাস 

এই কোম্পানির প্রতিষ্ঠাতা তাজ দ্বীন। তিনি মূলত কাশ্মীরের একজন পশমি শালের বিক্রেতা ছিলেন। তাজ দিন অমৃতসরের গুরু গ্রন্থ সাহিব, শিখ ধর্মের পবিত্র গ্রন্থ, মুদ্রণ কারখানায় বই বাঁধাইয়ের কাজও করতেন। তখনকার পাঞ্জাব থেকে ১৯৪৭ সালে পাকিস্তানের স্বাধীনতার পর তিনি পাকিস্তানেরং লাহোরে স্থানান্তরিত হন। সেখানে তিনি তাজ বুক পাবলিশারে বই বাঁধাইয়ের কাজ করতেন এবং কিছু অর্থ সঞ্চয় করেন। পরবর্তীতে তিনি লাহোরের ফ্লেমিং রোডে "নিরালা সুইটস" নামে একটি ছোট দোকান খোলেন, যেখানে হালুয়া পুরি এবং মিষ্টি (সকালের নাশতা ও মিষ্টি) বিক্রি করতেন। এটি ১৯৪৮ সালের ঘটনা। তাজ দ্বীন দ্রুত উচ্চমানের এবং সুস্বাদু খাবারের জন্য পরিচিত হয়ে ওঠেন। ফলে অনেক মানুষ দূরদূরান্ত থেকে তার ছোট দোকানে খেতে আসতেন।

১৯৫০-এর দশকের শুরুর দিকে, দোকানগুলিতে সকালে নাশতা (হালুয়া পুরি ও ছোলার সাথে চা) এবং সন্ধ্যায় মিঠাই বিক্রি করা ছিল প্রচলিত প্রথা।

তথ্যসূত্র

বহিঃসংযোগ 

 নিরালা সুইটস যুক্তরাজ্য

মিষ্টান্ন মার্কার নাম
পাকিস্তানের খাদ্য প্রস্তুতকারক
পাকিস্তানি মার্কা
লাহোর ভিত্তিক কোম্পানি
পাকিস্তানের পানীয় কোম্পানি
পাকিস্তানের বেকারি
পাকিস্তানের বিলুপ্ত প্রস্তুতকারক কোম্পানি
১৯৪৮-এ প্রতিষ্ঠিত খুচরা কোম্পানি
১৯৪৮-এ প্রতিষ্ঠিত পাকিস্তানি কোম্পানি
রেস্তোরাঁ ফ্র্যাঞ্চাইজি
পাকিস্তানের রেস্তোরাঁ চেইন
পাকিস্তানের দুগ্ধজাত পণ্য কোম্পানি
১৯৪৮-এ প্রতিষ্ঠিত খাদ্য ও পানীয় কোম্পানি
১৯৯৮–৯৯ সন্তোষ ট্রফি

১৯৯৮–৯৯ সন্তোষ ট্রফি ছিল সন্তোষ ট্রফির ৫৫তম সংস্করণ আসর, ভারতে ফুটবলের প্রধান রাজ্য প্রতিযোগিতা। এটি ভারতের তামিলনাড়ুতে ২৫ মার্চ থেকে ৪ এপ্রিল ১৯৯৯ এর মধ্যে অনুষ্ঠিত হয়েছিল। ফাইনালে, আগের সংস্করণের ফাইনালের পুনরাবৃত্তিতে বাংলা গোয়াকে ১–০ গোলে হারিয়েছেন। এটি ছিল বাংলার টানা ৬ষ্ঠ শিরোপা এবং সামগ্রিকভাবে ২৯তম শিরোপা জয় লাভ করেন।

গ্রুপ পর্ব

ক্লাস্টার ১

ক্লাস্টার ২

ক্লাস্টার ৩

ক্লাস্টার ৪

নকআউট পর্ব

সেমি-ফাইনাল

ফাইনাল

তথ্যসূত্র

বহিঃসংযোগ 
 

১৯৯৮–৯৯-এ ভারতীয় ফুটবল
সন্তোষ ট্রফির মৌসুম
সাহেবগঞ্জ উচ্চ বিদ্যালয় (উচ্চ মাধ্যমিক)

সাহেবগঞ্জ উচ্চ বিদ্যালয় (উচ্চ মাধ্যমিক) একটি সহ-শিক্ষামূলক বিদ্যালয়। এটি 1965 সালে প্রতিষ্ঠিত হয়েছিল এবং এটি শিক্ষা বিভাগ দ্বারা পরিচালিত হয়। এটি ভারতের পশ্চিমবঙ্গের কোচবিহার জেলার দিনহাটা ২ নং ব্লকে অবস্থিত।

ইতিহাস 
সাহেবগঞ্জ উচ্চ বিদ্যালয় পশ্চিমবঙ্গের কোচবিহার জেলার সাহেবগঞ্জ এলাকায় অবস্থিত একটি স্বনামধন্য বিদ্যালয়,এটি 1965 সালে প্রতিষ্ঠিত হয়েছিল । বিদ্যালয়টি স্থানীয় শিক্ষার উন্নয়নে গুরুত্বপূর্ণ ভূমিকা পালন করছে। WBBSE ও পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত একটি বিদ্যালয় ।

অবকাঠামো 
বিদ্যালয়ে বিভিন্ন শ্রেণিকক্ষ, লাইব্রেরি, কম্পিউটার ল্যাব, ভূগোল এবং জীবন বিজ্ঞান ল্যাব এবং খেলার মাঠ রয়েছে। বিদ্যালয়ে ছাত্রছাত্রীদের জন্য পৃথক পৃথক  পানীয় জলের সুবিধা এবং শৌচালয় ব্যবস্থাও রয়েছে।

পাঠ্যক্রম 
বিদ্যালয়টি পশ্চিমবঙ্গ মাধ্যমিক শিক্ষা বোর্ড (WBBSE) এবং উচ্চ মাধ্যমিক শিক্ষা বোর্ড (WBCHSE)-এর অধীনে শিক্ষা প্রদান করে। এখানে মাধ্যমিক এবং উচ্চ মাধ্যমিক স্তরে বিজ্ঞান এবং মানবিক বিভাগে পাঠদান করা হয়।

বিদ্যালয়ে নিম্নলিখিত বিষয়গুলি পড়ানো হয়:

কার্যক্রম 
বিদ্যালয়ে বিভিন্ন সহ-পাঠ্যক্রমিক কার্যক্রম যেমন সাংস্কৃতিক অনুষ্ঠান, ক্রীড়া প্রতিযোগিতা, এবং বিজ্ঞান প্রদর্শনী অনুষ্ঠিত হয়।

তথ্যসূত্র

বহিঃসংযোগ
 অফিসিয়াল ওয়েবসাইট 
পশ্চিমবঙ্গের বিদ্যালয়
কোচবিহার
ভারতের শিক্ষা প্রতিষ্ঠান
জাভিয়ের বিজয় কুমার

জাভিয়ের বিজয় কুমার (জন্ম ২৫ নভেম্বর ১৯৭৮) হলেন ভারতীয় প্রাক্তন ফুটবলার যিনি বর্তমানে দক্ষিণ ইউনাইটেড ফুটবল ক্লাবের একজন ফুটবল কোচ। দক্ষিণ ইউনাইটেডের কোচ হওয়ার আগে, তিনি বোকা জুনিয়র্স ইন্ডিয়ার কোচ ছিলেন। তিনি সম্প্রতি বাংলার সুপার বিভাগে স্টুডেন্টস ইউনিয়ন ফুটবল ক্লাবের হয়ে খেলেছেন। তিনি এইচএএল-এর হয়ে ১৩ বছর খেলেছিলেন যার পরে তিনি স্টুডেন্টস ইউনিয়নে যোগদানের আগে চার্চিল ব্রাদার্সের সাথে দুই বছর কাজ করেছিলেন।

তথ্যসূত্র

বহিঃসংযোগ
 জাভিয়ার বিজয় কুমার প্রোফাইল – ইউরোস্পোর্ট.কম

১৯৭৮-এ জন্ম
জীবিত ব্যক্তি
কর্ণাটকের ফুটবলার
আই-লিগের খেলোয়াড়
আই-লিগ ২-এর খেলোয়াড়
ভারতীয় পুরুষ ফুটবলার
ভারতীয় পুরুষদের আন্তর্জাতিক ফুটবলার
চার্চিল ব্রাদার্স এফসি গোয়ার খেলোয়াড়
হিন্দুস্তান অ্যারোনটিক্স লিমিটেড এসসি খেলোয়াড়
পুরুষ ফুটবল ফরোয়ার্ড
আই-লিগ দ্বিতীয় বিভাগের খেলোয়াড়
একবিংশ শতাব্দীর ভারতীয় ক্রীড়াবিদ
ভারতের আন্তর্জাতিক ফুটবলার
চার্চিল ব্রাদার্স ফুটবল ক্লাব গোয়ার খেলোয়াড়
মারিও সোয়ারেস (ফুটবলার)

মারিও সোয়ারেস (জন্ম ১৬ আগস্ট ১৯৬৭) একজন ভারতীয় ফুটবল ম্যানেজার এবং একজন প্রাক্তন খেলোয়াড় যিনি ভারতীয় আই-লিগ দল চার্চিল ব্রাদার্সের একজন সহকারী কোচ। তার খেলার দিনগুলিতে, সোয়ারেস সালগাওকর, ডেম্পো, চার্চিল ব্রাদার্সের হয়ে খেলেছেন এবং আন্তর্জাতিকভাবে ভারতের প্রতিনিধিত্ব করেছেন।

খেলোয়াড়ী ক্যারিয়ার 
মারিও সোয়ারেস তিনি গোয়ায় জন্মগ্রহণ করেন। তিনি যুব খেলোয়াড় হিসেবে সালসেটের সাথে তার ফুটবল ক্যারিয়ার শুরু করেন। তিনি সালগাওকরের সাথে তার সিনিয়র ক্যারিয়ার শুরু করেন, যেখানে তিনি ১৯৮৮ সালে ক্লাবের সাথে ফেডারেশন কাপ জিতেছিলেন। তিনি বর্ডার সিকিউরিটি ফোর্সের বিপক্ষে অতিরিক্ত সময়ে জয়সূচক গোলটি করেন, এর কারণ সালগাওকর ম্যাচটি ১–০ গোলের ব্যবধানে জয়লাভ করে। এরপর তিনি তার ক্যারিয়ারের শেষ পর্যায় ডেম্পো এবং চার্চিল ব্রাদার্সের হয়ে খেলতে যান। সোরেস সন্তোষ ট্রফিতে গোয়ার প্রতিনিধিত্ব করেছেন এবং রাজ্যের অধিনায়কত্ব করেছেন।

আন্তর্জাতিক 
১৯৯২ গ্রীষ্মকালীন অলিম্পিক বাছাইপর্বের সময় সোয়ারেস অনূর্ধ্ব-২৩ স্তরে ভারতের প্রতিনিধিত্ব করেছিলেন। তিনি ওমানের অনূর্ধ্ব-২৩ বিপক্ষের ম্যাচে ভারতের হয়ে একমাত্র গোলটি করেন। তিনি আন্তর্জাতিকভাবে সিনিয়র পর্যায়ে ভারতের প্রতিনিধিত্ব করেছেন।

কোচিং ক্যারিয়ার

সালগাওকর 
সালগাওকর থেকে সন্তোষ কাশ্যপ চলে যাওয়ার পর, মারিও সোয়ারেসকে আই-লিগ ক্লাবের তত্ত্বাবধায়ক দায়িত্বে রাখা হয়েছিল।

তথ্যসূত্র

১৯৬৭-এ জন্ম
জীবিত ব্যক্তি
সালগাওকার এফসির খেলোয়াড়
ডেম্পো এসসির খেলোয়াড়
চার্চিল ব্রাদার্স এফসি গোয়ার খেলোয়াড়
পুরুষ ফুটবল মিডফিল্ডার
ভারতীয় পুরুষ ফুটবলার
ভারতীয় পুরুষদের আন্তর্জাতিক ফুটবলার
ভারতীয় ফুটবল ম্যানেজার
সালগাওকার এফসি ম্যানেজার
গোয়ার ফুটবলার
সালগাওকর ফুটবল ক্লাবের খেলোয়াড়
চার্চিল ব্রাদার্স ফুটবল ক্লাব গোয়ার খেলোয়াড়
পুরুষ ফুটবল মধ্যমাঠের খেলোয়াড়
ভারতের আন্তর্জাতিক ফুটবলার
আহেগাও

আহেগাও (, ) জাপানি পর্নোগ্রাফিতে ব্যবহৃত একটি শব্দ, যা চরিত্রের (সাধারণত নারীদের) যৌন উত্তেজনা বা রাগমোচনের সময় প্রদর্শিত মুখভঙ্গিকে নির্দেশ করে। এতে সাধারণত চোখ ঘোরানো বা আড়াআড়ি করা, জিহ্বা বের করে রাখা, এবং কিছুটা লালচে মুখমণ্ডল দেখা যায়, যা আনন্দ বা উচ্ছ্বাস প্রকাশ করতে ব্যবহৃত হয়। শৈলীটি প্রায়শই কামোদ্দীপক মাঙ্গা, অ্যানিমে ও ভিডিও গেমে ব্যবহৃত হয়।

ব্যুৎপত্তি 
শব্দটির প্রথম অংশ আহে (কাতাকানা: () আহেআহে () শব্দের সংক্ষিপ্ত রূপ, যা জাপানি অনুকরণমূলক শব্দ হিসেবে ‘হাঁপানো’ বা ‘গুঙানো’ বোঝায়। দ্বিতীয় অংশ গাও বা "কাও" () অর্থ ‘মুখ’। সুতরাং, আহেগাও শব্দটি "হাঁপানো বা গুঙানো মুখভঙ্গি" হিসেবে ব্যাখ্যা করা যেতে পারে।

আরও অন্যান্য শব্দ রয়েছে, যেগুলো রাগমোচন বা উত্তেজনার মুহূর্তে মুখের অভিব্যক্তি বোঝাতে ব্যবহৃত হয়। তন্মধ্যে একটি হলো ইকিগাও (), যার অর্থ ‘উত্তেজিত মুখমণ্ডল’। অন্যগুলো হলো আকুমেগাও (), যা ফরাসি শব্দ acmé (উত্তেজনা) থেকে এসেছে, এবং ইয়োগারিগাও (), যা ‘তুষ্ট মুখমণ্ডল’ বোঝাতে ব্যবহৃত হয়।

বর্ণনা 
আহেগাও-এর সাধারণ বৈশিষ্ট্য হলো চোখ ঘোরানো বা আড়াআড়ি করা, জিহ্বা বের করে রাখা, এবং লাল হয়ে যাওয়া গাল। চরিত্রের মুখের আকারও আহেগাও দৃশ্যে বিকৃত হতে পারে। আহেগাও মুখের বিভিন্ন মাত্রার বিকৃতি ব্যবহার করে যৌন উত্তেজনার বিভিন্ন স্তর চিত্রিত করা হয়। আহেগাও বোঝায় যে, চরিত্রটি এত গভীর তৃপ্তি অনুভব করে যে সে তার মুখের অভিব্যক্তি নিয়ন্ত্রণ করতে পারে না।

যদিও আহেগাও প্রায়শই পর্নো সংক্রান্ত মাঙ্গা, অ্যানিমে, এবং ভিডিও গেমে ব্যবহৃত হয়, তবে এটি শুধু হেনতাইয়ের জন্য সীমাবদ্ধ নয়। বেশ কিছু অপ্রাপ্তবয়স্ক কাজেও আহেগাও মুখ দেখা যায়।

তথ্যসূত্র

বহিঃসংযোগ 

 হেনতাই–এর যাবতীয় ভাষা
 আহেগাও-এর ব্যাখ্যা 

অ্যানিমে ও মাঙ্গা পরিভাষা
বেশভূষাশৈলীর নন্দনতত্ত্ব
মুখভঙ্গি
জাপানি পর্নোগ্রাফি
হেনতাই
যৌন বস্তুকাম
২০১০-এর দশকে প্রবর্তিত ইন্টারনেট মিম
শানমুগাম ভেঙ্কটেশ

শানমুগাম ভেঙ্কটেশ (জন্ম ২৩ নভেম্বর ১৯৭৮) একজন ভারতীয় ফুটবল কোচ এবং প্রাক্তন পেশাদার ফুটবলার এবং বর্তমানে, ইস্টবেঙ্গলের সহকারী ব্যবস্থাপক। তিনি একজন এএফসি এ লাইসেন্স কোচ।

খেলোয়াড়ী ক্যারিয়ার 
ক্লাব ফুটবলে, ভেঙ্কটেশ পুনের সাথে হাজির হন।

ম্যানেজারিয়াল ক্যারিয়ার 
তিনি ২০২২ সাফ অনূর্ধ্ব-২০ চ্যাম্পিয়নশিপে ভারত অনূর্ধ্ব-২০ জাতীয় দল পরিচালনা করেছিলেন। ফাইনালে বাংলাদেশকে ৫–২ গোলে পরাজিত করে শিরোপা জিতেছেন। তিনি সেপ্টেম্বরে ২০২৩ এএফসি অনূর্ধ্ব-২০ এশিয়ান কাপ বাছাইপর্বেও দল পরিচালনা করেছিলেন। তারা অক্টোবরে কুয়েত ভ্রমণ করেছিল, অস্ট্রেলিয়া, ইরাক এবং কুয়েতের মুখোমুখি হয়েছিল, স্বাগতিকদের বিরুদ্ধে একটি ম্যাচ জিতেছিল।

সাফল্য

খেলোয়াড়
সালগাওকর
 জাতীয় ফুটবল লিগ: ১৯৯৮–৯৯
 ফেডারেশন কাপ: ১৯৯৭
 ডুরান্ড কাপ: ১৯৯৯

ইস্টবেঙ্গল
 জাতীয় ফুটবল লিগ: ২০০২–০৩
 ডুরান্ড কাপ: ২০০২–০৩

মহিন্দ্র ইউনাইটেড
 জাতীয় ফুটবল লিগ: ২০০৫–০৬
 ফেডারেশন কাপ: ২০০৫
 ডুরান্ড কাপ: ২০০৮

ভারত
 সাফ চ্যাম্পিয়নশিপ: ১৯৯৭, ১৯৯৯, ২০০৫; তৃতীয় স্থান: ২০০৩

ভারত অনূর্ধ্ব-২৩
 এলজি কাপ: ২০০২

স্বতন্ত্র
 জাতীয় ফুটবল লিগ সেরা খেলোয়াড়: ২০০১, ২০০৩
 কর্ণাটক অলিম্পিক অ্যাসোসিয়েশন পুরস্কার: ২০০৪
 এআইএফএফ বর্ষসেরা খেলোয়াড়: ২০০৪–০৫

ব্যবস্থাপক
ভারত অনূর্ধ্ব-২০
সাফ অনূর্ধ্ব-২০ চ্যাম্পিয়নশিপ: ২০২২

তথ্যসূত্র

১৯৭৮-এ জন্ম
জীবিত ব্যক্তি
বেঙ্গালুরুর ফুটবলার
ভারতীয় পুরুষ ফুটবলার
সালগাওকর ফুটবল ক্লাবের খেলোয়াড়
মহিন্দ্র ইউনাইটেড ফুটবল ক্লাবের খেলোয়াড়
ইস্টবেঙ্গল ক্লাবের খেলোয়াড়
মোহনবাগান সুপার জায়ান্টের খেলোয়াড়
পুনে ফুটবল ক্লাবের খেলোয়াড়
পুরুষ ফুটবল মিডফিল্ডার
আই-লিগের খেলোয়াড়
ভারতীয় পুরুষদের আন্তর্জাতিক ফুটবলার
ভারতের যুব আন্তর্জাতিক ফুটবলার
১৯৯৮ এশিয়ান গেমসের ফুটবলার
২০০২ এশিয়ান গেমসের ফুটবলার
ভারতের এশিয়ান গেমসের প্রতিযোগী
ইন্ডিয়ান এরোসের পরিচালক
ভারতীয় ফুটবল কোচ
ফুটবল কোচ
পুরুষ ফুটবল মধ্যমাঠের খেলোয়াড়
একবিংশ শতাব্দীর ভারতীয় ক্রীড়াবিদ
ভারতের আন্তর্জাতিক ফুটবলার
এশিয়ান গেমসে ভারতের প্রতিযোগী
জিন্না (চলচ্চিত্র)

জিন্না ২০২২ সালে মুক্তিপ্রাপ্ত ভারতীয় তেলুগু ভাষার হাস্যরসাত্মক লোমহর্ষক চলচ্চিত্র, যেটি পরিচালনা করেছেন ঈশান সূর্য এবং রচনা করেছেন জি. নাগেশ্বর রেড্ডি ও কোনা ভেঙ্কট। এটি প্রযোজনা করেছেন মোহন বাবু, এভিএ এন্টারটেইনমেন্ট ও ২৪ ফ্রেম্‌স ফ্যাক্টরি। চলচ্চিত্রটিতে অভিনয় করেছেন বিষ্ণু মাঞ্চু, পায়েল রাজপুত, সানি লিওন, বেন্নেলা কিশোর ও রঘু বাবু। সঙ্গীত পরিচালনা করেছেন অনুপ রুবেন্‌স।

চলচ্চিত্রটির প্রধান চিত্রগ্রহণ ২০২২ সালের এপ্রিলে শুরু হয় এবং ২০২২ সালের জুনে শিরোনাম "জিন্না" ঘোষণা করা হয়। চলচ্চিত্রটি মুক্তির জন্য প্রথমে ৫ অক্টোবর নির্ধারিত ছিল; তবে পোস্ট-প্রোডাকশন বিলম্বের কারণে এটি ২০২২ সালের ২১ অক্টোবর মুক্তি পায়।

কুশীলব

সঙ্গীত 
চলচ্চিত্রটির সঙ্গীত পরিচালনা করেছেন অনুপ রুবেন্‌স এবং প্রতিটি গানের নৃত্য পরিচালনা করেছেন প্রভু দেবা, প্রেম রক্ষিত ও গণেশ আচার্য। জিন্না’র প্রথম গানটি গেয়েছেন বিষ্ণুর যমজ মেয়ে আরিয়ানা ও বিবিয়ানা।

মুক্তি 
চলচ্চিত্রটি ২০২২ সালের ২১ অক্টোবর তেলুগু ভাষায় মুক্তি পায়; একই সাথে হিন্দি, তামিল ও মালয়ালম ভাষায় ডাব সংস্করণও মুক্তি পায়।

তথ্যসূত্র

বহিঃসংযোগ 
 

২০২২-এর চলচ্চিত্র
ভারতীয় প্রণয়ধর্মী অ্যাকশন চলচ্চিত্র
রামোজি ফিল্ম সিটিতে ধারণকৃত চলচ্চিত্র
হায়দ্রাবাদ, ভারতে ধারণকৃত চলচ্চিত্র
২০২২-এর হাস্যরসাত্মক লোমহর্ষক চলচ্চিত্র
২০২০-এর দশকের তেলুগু ভাষার চলচ্চিত্র
২০২০-এর দশকের ভারতীয় চলচ্চিত্র
অন্ধ্রপ্রদেশের পটভূমিতে চলচ্চিত্র
বিকনা

বিকনা হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার বাঁকুড়া ২ সমষ্টি উন্নয়ন ব্লকের একটি গ্রাম।

ভূগোল

অবস্থান 
বিকনার অবস্থান ২৩°১৫′১৯.৪″ উত্তর অক্ষাংশ এবং ৮৭°০৫′৩২.৩″ পূর্ব দ্রাঘিমাংশে।

নাগরিক প্রশাসন

সমষ্টি উন্নয়ন ব্লক সদর দপ্তর 
বাঁকুড়া ২ সমষ্টি উন্নয়ন ব্লকের সদর দপ্তর বিকনা গ্রামে (পোঃ কেশিয়াকোলে) অবস্থিত।

জনসংখ্যা 
ভারতের ২০১১ সালের আদমশুমারি অনুসারে, বিকনার মোট জনসংখ্যা ছিল ৩,৮৭৬ জন, যার মধ্যে ১,৯৬১ জন পুরুষ (৫১%) এবং ১,৯১৫ জন মহিলা (৪৯%)। ৬ বছরের নিচে জনসংখ্যা ছিল ৪৫০। বিকনায় মোট সাক্ষর জনসংখ্যা ২,৫৬৫ জন (৬ বছরের ঊর্ধ্বে জনসংখ্যার ৭৪.৮৭%)।

শিক্ষা 
মনোহরী দেবী বাজিয়া ডিএভি পাবলিক স্কুল একটি ইংরেজি-মাধ্যমের সহ-শিক্ষা উচ্চ মাধ্যমিক বিদ্যালয় যা সিবিএসই পাঠক্রম অনুসরণ করে। এটি ২০০১ সালে প্রতিষ্ঠিত। 

বিকনা কে.পি.এস. বিদ্যাপীঠ একটি বাংলা-মাধ্যমের সহ-শিক্ষা প্রতিষ্ঠান যা ১৯৬৪ সালে প্রতিষ্ঠিত। এটি পঞ্চম শ্রেণি থেকে দ্বাদশ শ্রেণি পর্যন্ত পড়ানোর সুবিধা দেয়। বিদ্যালয়ে ২০টি কম্পিউটার, ৩,০০০ বইয়ের একটি গ্রন্থাগার এবং একটি খেলার মাঠ রয়েছে।

পরিবহন 
রাজ্য সড়ক ৯, দুর্গাপুর (পশ্চিম বর্ধমান জেলা) থেকে নয়াগ্রাম (ঝাড়গ্রাম জেলা) পর্যন্ত চলে গেছে, যা বিকনার মধ্য দিয়ে যায়।

বিকনা রেলওয়ে স্টেশনটি আদ্রা রেলওয়ে বিভাগের অধীনে বাঁকুড়া-মাসাগ্রাম লাইনে অবস্থিত।

স্বাস্থ্যসেবা 
কাঞ্চনপুর ব্লক প্রাথমিক স্বাস্থ্য কেন্দ্র, কাঞ্চনপুরে ১৫ শয্যা বিশিষ্ট, বাঁকুড়া ২ সমষ্টি ব্লকের প্রধান সরকারি চিকিৎসা সুবিধা। এছাড়াও  নারা (৪ শয্যা বিশিষ্ট) এবং মানকানালী (১০ শয্যা বিশিষ্ট) প্রাথমিক স্বাস্থ্যকেন্দ্র রয়েছে।

বিকনার ডোকরা শিল্প 
বিকনা গ্রামে একটি ছোট সম্প্রদায় বসবাস করে যারা ডোকরাহস্তশিল্প তৈরিতে নিযুক্ত। এই সম্প্রদায়ে ৩৬টি পরিবার একত্রে বাস করে। তাদের পূর্বপুরুষরা ছোটনাগপুর থেকে এসেছিলেন এবং একসময় যাযাবর জীবনযাপন করতেন। তবে, বর্তমানে তারা স্থায়ীভাবে এখানে বসবাস করছে এবং 'কর্মকার' নামটি গ্রহণ করেছে, যা ইংরেজি ভাষায় 'Smith' শব্দের কাছাকাছি অর্থ বহন করে। তারা ‘সির পারডু’ বা হারানো মোম প্রক্রিয়ার মাধ্যমে ধাতব অলংকার এবং সজ্জাসামগ্রী তৈরি করে। প্রথাগত চুল্লির কারণে উৎপাদন খরচ বেড়ে যাওয়ায় তারা সমস্যার সম্মুখীন হয়েছিল। এই সমস্যার সমাধানে একটি প্রতিষ্ঠান, NISTADS, নতুন ধরনের চুল্লি উন্নয়নে সহায়তা করে। আধুনিক এবং ঐতিহ্যবাহী পদ্ধতির সংঘর্ষের কারণে শুরুতে কিছু সমস্যা তৈরি হলেও, নতুন চুল্লি বর্তমানে বিকনা এবং পূর্ব বর্ধমান জেলার দ্বারইপুরে গৃহীত হয়েছে। দ্বারইপুরেও প্রায় ২০টি পরিবার ডোকরা শিল্পে নিযুক্ত। 

ডোকরা শিল্পের ইতিবাচক দিক হলো, এই শিল্পের জন্য যুক্তরাষ্ট্র এবং ইউরোপে নতুন বৈশ্বিক বাজার তৈরি হচ্ছে। বিদেশে এই পণ্যের আদিম এবং উপজাতীয় স্বাদে ভরপুর নকশা বেশ জনপ্রিয়।

তথ্যসূত্র

বহিঃসংযোগ 

 বিকনা ডোকরা শিল্পের ধাতব জগত সম্পন্ন

বাঁকুড়া জেলার গ্রাম
উইকিউপাত্তে স্থানাঙ্ক আছে
মুহাম্মদ রাশেদুল ইসলাম

মুহাম্মদ রাশেদুল ইসলাম একজন বাংলাদেশী কীটতত্ত্ববিদ। তিনি শেরেবাংলা কৃষি বিশ্ববিদ্যালয়ের কীটতত্ত্ব বিভাগের অধ্যাপক এবং কুড়িগ্রাম কৃষি বিশ্ববিদ্যালয়ের দ্বিতীয় উপাচার্য।

প্রাথমিক জীবন ও শিক্ষা 
রাশেদুল ইসলামের জন্ম রংপুর জেলার মিঠাপুকুর উপজেলায়। তিনি শেরেবাংলা কৃষি বিশ্ববিদ্যালয় থেকে কৃষিতে বিএসসি এবং কীটতত্ত্বে মাস্টার্স ডিগ্রি অর্জন করেন। এরপর তিনি অস্ট্রেলিয়ার ফেডারেশন ইউনিভার্সিটি থেকে কৃষি বিজ্ঞানে পিএইচডি ডিগ্রি লাভ করেন এবং নর্দান অস্ট্রেলিয়া কোয়ারেন্টাইন স্ট্র্যাটেজির অধীনে পোস্ট-ডক্টরাল গবেষণা সম্পন্ন করেন।

কর্মজীবন 
রাশেদুল ইসলাম শেরেবাংলা কৃষি বিশ্ববিদ্যালয়ের (শেকৃবি) কীটতত্ত্ব বিভাগের অধ্যাপক। তিনি শেকৃবির অতিরিক্ত রেজিস্ট্রার, কবি কাজী নজরুল ইসলাম হলের সহকারী প্রভোস্ট এবং কীটতত্ত্ব বিভাগের সভাপতির দায়িত্ব পালন করেছেন। এছাড়া তিনি ঢাকা উত্তর সিটি কর্পোরেশনের ডেঙ্গু ও মশাবাহিত রোগ প্রতিরোধ বিশেষজ্ঞ কমিটির অন্যতম সদস্য হিসেবেও অবদান রেখেছেন।

তিনি ২০২৪ সালের ২ ডিসেম্বর কুড়িগ্রাম কৃষি বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন এবং একই দিনে আনুষ্ঠানিকভাবে দায়িত্ব গ্রহণ করেন।

তথ্যসূত্র 

রংপুর জেলার ব্যক্তি
কুড়িগ্রাম কৃষি বিশ্ববিদ্যালয়ের উপাচার্য
শেরেবাংলা কৃষি বিশ্ববিদ্যালয়ের শিক্ষক
শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
শেখ বখতিয়ার উদ্দিন

শেখ বখতিয়ার উদ্দিন একজন বাংলাদেশী উদ্ভিদবিজ্ঞানী। তিনি চট্টগ্রাম বিশ্ববিদ্যালয়ের উদ্ভিদবিদ্যা বিভাগের অধ্যাপক এবং মুজিবনগর বিশ্ববিদ্যালয়ের দ্বিতীয় উপাচার্য।

প্রাথমিক জীবন ও শিক্ষা 
শেখ বখতিয়ার উদ্দিন সাতক্ষীরা জেলায় জন্মগ্রহণ করেন। তিনি চট্টগ্রাম বিশ্ববিদ্যালয়ের উদ্ভিদবিদ্যা বিভাগ থেকে ১৯৯৩ সালে বিএসসি (সম্মান) এবং ১৯৯৫ সালে এমএসসি ডিগ্রি অর্জন করেন। ১৯৯৭ সালে তিনি সিআইসিএইচই পুরস্কার (ব্রিটিশ কাউন্সিল কর্তৃক আয়োজিত) লাভ করেন, যা তাকে অ্যাবারডিন-চট্টগ্রাম বিশ্ববিদ্যালয় বায়োডাইভার্সিটি লিংক প্রকল্পের অধীনে পিএইচডি করার সুযোগ করে দেয়। তিনি ২০০২ সালে যুক্তরাজ্যের স্কটল্যান্ডের অ্যাবারডিন বিশ্ববিদ্যালয়ের উদ্ভিদ ও মাটি বিজ্ঞান বিভাগ থেকে পিএইচডি ডিগ্রি অর্জন করেন। বখতিয়ার উদ্দিন বাংলাদেশের প্রথম ব্যক্তি, যিনি নৃতাত্ত্বিক উদ্ভিদবিদ্যায় পিএইচডি ডিগ্রি অর্জন করেছেন।

কর্মজীবন 
শেখ বখতিয়ার উদ্দিন পরিবেশ ও বন মন্ত্রণালয়ের এনসিএস ইমপ্লিমেন্টেশন প্রজেক্টের অধীনে ফ্লোরা-১ জরিপ প্রকল্পে গবেষণা সহযোগী হিসেবে কর্মজীবন শুরু করেন। ২০০২ সালে কানাডায় অভিবাসী হিসেবে ৯ মাস থাকার পর তিনি ২০০৩ সালের জুন মাসে দেশে ফিরে চট্টগ্রাম বিশ্ববিদ্যালয়ের উদ্ভিদবিদ্যা বিভাগে প্রভাষক হিসেবে যোগ দেন। ২০০৪ সালের মার্চ মাসে তিনি সহকারী অধ্যাপক পদে পদোন্নতি পান। ২০০৫ সালে তিনি যুক্তরাষ্ট্রের নিউইয়র্ক বোটানিক্যাল গার্ডেন হার্বারিয়ামে পোস্টডক্টরাল গবেষণা করেন। ২০১০ সালের জানুয়ারিতে তিনি সহযোগী অধ্যাপক এবং ২০১৫ সালের মার্চ মাসে অধ্যাপক হিসেবে পদোন্নতি লাভ করেন। তিনি ওই বিভাগের সভাপতি হিসেবেও দায়িত্ব পালন করেন। তিনি নৃতাত্ত্বিক উদ্ভিদবিদ্যা, ফার্মাকোগনোসি, জীববৈচিত্র্য এবং সংরক্ষণ বিষয়ে গবেষণা ও শিক্ষা কার্যক্রম অব্যাহত রেখেছেন। তার রচিত ১০টি বই, ১টি বইয়ের অধ্যায় এবং ৬৬টি গবেষণা প্রবন্ধ প্রকাশিত হয়েছে।

বখতিয়ার উদ্দিন বাংলাদেশ বোটানিক্যাল সোসাইটি, বাংলাদেশ বায়োডাইভার্সিটি রিসার্চ গ্রুপ, বাংলাদেশ অ্যাসোসিয়েশন ফর দ্য অ্যাডভান্সমেন্ট অব সায়েন্স-সহ বিভিন্ন সংগঠনের জীবন সদস্য। তিনি জার্মানির সোসাইটি ফর মেডিসিনাল প্ল্যান্ট রিসার্চ, ইন্টারন্যাশনাল সোসাইটি ফর রিসার্চ অন ন্যাচারাল প্রোডাক্টস এবং আমেরিকান সোসাইটি অব ফার্মাকোগনোসির সদস্য। এছাড়া তিনি অ্যাসোসিয়েশন অব গ্লোবাল ট্র্যাডিশনাল মেডিসিনের সহ-সভাপতি হিসেবে দায়িত্ব পালন করেন।

শেখ বখতিয়ার উদ্দিন ২০২৪ সালের ২ ডিসেম্বর মেহেরপুরের মুজিবনগর বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন।

তথ্যসূত্র 

সাতক্ষীরা জেলার ব্যক্তি
বাংলাদেশী উদ্ভিদবিজ্ঞানী
চট্টগ্রাম বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের প্রাক্তন শিক্ষার্থী
আজীজন নেহার

আজীজন নেহার কুষ্টিয়া থেকে প্রকাশিত বাংলা ভাষার একটি পত্রিকা যার সম্পাদক ছিলেন মীর মশাররফ হোসেন। ১৮৭৪ সালে এই পত্রিকা প্রথম প্রকাশিত হয়। এটি মুসলিম ব্যক্তি দ্বারা সম্পাদিত বাংলা ভাষার প্রথম পত্রিকা।

নামকরণ 

মীর মোশাররফ হোসেনের প্রথম স্ত্রী ছিলেন আজীজন নেসা। পরবর্তীতে তিনি ১৮৭৩ সালে কুলসুম নামের একজনকে বিয়ে করেন। বিয়ের কিছুদিন পরেই ১৮৭৪ সালে তিনি তার প্রথম স্ত্রীর নামে আজীজন নেহার পত্রিকা প্রকাশ করেন। নামকরণ নিয়ে অনেকেই সমালোচনা করেছিলেন যেমন:

ইতিহাস 

আজীজন নেহার পত্রিকা প্রথম প্রকাশিত হয় ১২৮১ বঙ্গাব্দের ১লা বৈশাখ। মীর মশাররফের আত্মজীবনী ও হিতকরী পত্রিকা থেকে জানা যায়, আজীজন নেহার পত্রিকা কুষ্টিয়া থেকে প্রকাশিত হতো তবে হুগলির চুঁচুড়ায় থাকাকালীন মীর এই পত্রিকা প্রকাশের চিন্তা করেন।

আজীজন নেহার পত্রিকার ধরন কী ছিল তা নিয়ে বিভিন্ন মত রয়েছে।

তথ্যসূত্র

বহিঃসংযোগ 

 
 
 

বাংলা ভাষার সংবাদপত্র
কুষ্টিয়ার ইতিহাস
১৮৭৪-এ প্রতিষ্ঠিত প্রকাশনা
ভারতের বিলুপ্ত সংবাদপত্র
১৮৭৪-এ ব্রিটিশ ভারতে প্রতিষ্ঠিত
কুষ্টিয়ার সংবাদপত্র
মীর মশাররফ হোসেন সম্পাদিত পত্রিকা
জাতীয় আলিঙ্গন দিবস

জাতীয় আলিঙ্গন দিবস মার্কিন যুক্তরাষ্ট্রের একটি বার্ষিক উৎসব যা আলিঙ্গন করাকে কেন্দ্র করে পালিত হয়। খ্রিস্টান ধর্মযাজক কেভিন জাবোর্নি এই দিবসটি প্রবর্তন করেন। প্রতি বছর ২১ জানুয়ারি দিবসটি উদযাপিত হয়। ১৯৮৬ সালে প্রথমবারের মতো ক্লিও, মিশিগান শহরে‌ দিবসটি উদযাপিত হয়েছিলো। বর্তমানে এই দিবসটি বিশ্বের অনেক দেশেই পালন করা হয়। এই দিবসের মূল উদ্দেশ্য হলো পরিবারের সদস্য ও বন্ধুদের আলিঙ্গন করতে মানুষদের উৎসাহিত করা। তবে কেভিন জাবোর্নি সতর্ক করে বলেছেন, কাওকে আলিঙ্গন করার ক্ষেত্রে যদি কোনো সন্দেহ থাকে, তাহলে অবশ্যই পূর্বে অনুমতি নেওয়া উচিত। কারণ অন্যের ব্যক্তিগত পরিসরকে সম্মান করা জরুরি ও সবাই আলিঙ্গন পছন্দ নাও করতে পারে।

ইতিহাস 
কেভিন জাবর্নি ১৯৮৬ সালে জাতীয় আলিঙ্গন দিবস উদযাপনের ধারণা দেন। এটি চেজ'স ইভেন্ট ক্যালেন্ডার নামের একটি প্রকাশনায় অন্তর্ভুক্ত করা হয়। জাবর্নির একজন বন্ধু এই প্রকাশনার মালিকের নাতনি ছিলেন। তিনি ২১ জানুয়ারি তারিখটি বেছে নেন কারণ এটি বড়দিন, নববর্ষ, ভালোবাসা দিবস ও জন্মদিনের মতো উৎসবগুলোর মধ্যবর্তী সময়ে পড়ে, এইসময়ে মানুষ সাধারণত মানসিকভাবে ক্লান্ত বা বিষণ্ণ থাকে। জাবর্নি মনে করতেন যে "আমেরিকার সমাজে প্রকাশ্যে অনুভূতি প্রকাশ করতে লজ্জা হয়।" তিনি আশা করেছিলেন যে এই দিনটি সেই ধারণাকে বদলাতে সাহায্য করবে। যদিও তিনি ভেবেছিলেন, তার এই উদ্যোগটি ব্যর্থ হতে পারে।

তথ্যসূত্র

বহিঃসংযোগ

মার্কিন যুক্তরাষ্ট্রে উদ্‌যাপন
জানুয়ারি উদ্‌যাপন
অনানুষ্ঠানিক উদ্‌যাপন